Detaşarea la cerere:

a) depunerea și înregistrarea cererilor, la secretariatele unităților de învățământ, de către cadrele didactice titulare care solicită **continuitate pentru detaşare la cerere** în anul școlar 2022-2023; Perioada: 4-14 aprilie 2022

b) discutarea și analizarea de către consiliile de administrație ale unităților de învățământ, a cererilor depuse de către cadrele didactice titulare care solicită continuitate pentru detaşare la cerere şi comunicarea, de către consiliile de administrație ale unităților de învățământ, inspectoratului școlar și cadrelor didactice, a acordului de principiu/refuzului privind continuitatea pentru detaşare la cerere în anul şcolar 2022-2023; Pana la 21 aprilie 2022

 c) înregistrarea, la inspectoratele școlare/centrele de înscriere, a dosarelor de înscriere, însoțite de documentele solicitate în acestea, pentru continuitate la detașarea la cerere, respectiv detașare la cerere prin concurs sau concurs specific. **Perioada 9-17 mai 2022**

*Notă. În mod excepţional, cadrele didactice care nu au depus cereri de înscriere pentru detaşare la cerere, în perioada 9-17 mai 2022, mai pot depune cereri de înscriere pentru detaşare la cerere, prin concurs specific, în data de 16 august 2022.*

d) verificarea și avizarea dosarelor de către comisia judeţeană/a municipiului Bucureşti de mobilitate; Perioada: 10-18 mai 2022

e) afișarea punctajelor la inspectoratele școlare; Termen: 23 mai 2022

f) depunerea contestațiilor la punctaje la inspectoratele școlare; Perioada: 23-24 mai 2022

g) soluționarea contestațiilor la punctaje; Termen: 25 mai 2022

h) organizarea și desfășurarea probelor practice/orale în profilul postului\*; Perioada: 24 mai-30 iunie 2022

- soluționarea în ședință de repartizare, conform prevederilor Metodologiei, în ordine, a:

(i) cererilor de completare a normei didactice de predare pe perioadă nedeterminată/determinată a cadrelor didactice titulare, respectiv a cererilor de completare a normei didactice de predare pe perioadă determinată cadrelor didactice debutante prevăzute la art. 21 alin. (4) şi (6) din Metodologie;

(ii) cererilor cadrelor didactice titulare aflate în restrângere de activitate prin transfer sau detașare în interesul învățământului pentru restrângere nesoluționată;

(iii)cererilor cadrelor didactice angajate pe durata de viabilitate a postului/catedrei şi a cadrelor didactice prevăzute la art. 53 alin. (5) din Metodologie pentru completarea normei didactice de predare pe perioadă determinată;

(iv) cererilor cadrelor didactice care beneficiază de prelungirea contractului individual de muncă pe perioadă determinată conform prevederilor art. 63 din Metodologie;

(v) solicitărilor pentru detașare la cerere prin continuitate;

(vi) solicitărilor pentru detașare la cerere în ordinea descrescătoare a mediilor la concursul de titularizare 2022 şi reactualizarea listei posturilor didactice/catedrelor vacante/rezervate; Termen: 18 august 2022

(vii) solicitărilor pentru detașare la cerere prin concurs specific în ordinea descrescătoare a punctajelor; **Termen: 22 august 2022**

* reactualizarea listei posturilor didactice/catedrelor vacante/rezervate ca urmare a soluționării detașărilor la cerere; Termen: 22 august 2022
* emiterea și comunicarea deciziilor de repartizare pe post/catedră. Perioada: 24-29 august 2022